Manifesto Miñor apoia a mobilización a favor do saneamento nas parroquias de Gondomar - ValmiñorTV\nInicioGALEGOManifesto Miñor apoia a mobilización a favor do saneamento nas parroquias de Gondomar\nManifesto Miñor apoia a mobilización a favor do saneamento nas parroquias que convoca o BNG este sábado, día 21, ás 11:30 horas diante do Concello en Gondomar.\n“En 2008 sendo alcalde Antonio Araújo demostrou que sempre se deben priorizar as necesidades reais da veciñanza do Concello, é dicir, o interese xeral, fronte aos intereses partidarios ou persoais do goberno de quenda. No que vai de mandato o Sr. Ferreira non fixo outra cousa que ignorar as necesidades básicas das parroquias: saneamento, auga pública, ordenación do territorio (PXOM), etc , e por iso a día de hoxe é máis necesario que nunca reivindicar as políticas do necesario fronte as políticas do bonito e da propaganda que practica o Sr. Ferreira”, sinalan desde Manifesto Miñor.\n“En 2008 foi posible xestionar nun tempo récord, incluso telematicamente e cun goberno en minoría e con cero dedicacións exclusivas, os case tres millóns de euros do Plan E do Presidente Zapatero que foron investidos nun 90% en saneamento nas parroquias, e alí onde o movemento veciñal o propuxo. A maiores, contratouse toda a obra que legalmente se puido con empresas de Gondomar”, recorda Antonio Araújo.\n“É coñecido en todo Gondomar o discurso do Sr. Ferreira segundo o cal ‘aquilo que vai soterrado non dá votos’, como proba está o saneamento do Barrio da Pedra en Morgadáns, que nin aprobándoo o Pleno nin levándoo aos tribunais, o proxecto segue durmindo nos caixóns da Alcaldía. Por iso entendemos que neste momento é máis necesaria que nunca a mobilización masiva da veciñanza das parroquias para conseguirmos que o goberno municipal cambie de criterio á hora de investir os cartos públicos en obras e servizos que axuden a mellorar a calidade de vida da veciñanza que vivimos nas parroquias”, conclúe Araújo.\nO PP de Nigrán suxire ao Goberno Municipal que se derive o diñeiro, que non se gastou nin se gastará, nas actividades culturais e festivas, á Concellería de Benestar Social. Debido á situación que actualmente […]


Conde Roa contratará oito altos cargos que suporán á veciñanza o pagamento de 400.000€ anuais | Candidatura do Povo\nConde Roa contratará oito altos cargos que suporán á veciñanza o pagamento de 400.000€ anuais\nPosted on 1 Febreiro 2012 by CANDIDATURA do POVO\nO goberno municipal de Compostela destaca por predicar políticas que logo nunca aplica na prática. O mantra preferido de Conde Roa -a austeridade– é un caso paradigmático do que dicimos: teatralizado periodicamente con fotos e propostas indicativas da sobriedade do goberno local, desmóntase automaticamente cando pomos a nosa atención sobre as políticas reais e a letra pequena. A próxima contratación de oito altos cargos de confianza é un novo exemplo que confirma a nosa denuncia.\n400.000 euros anuais é a cantidade que custará a Compostela as contratacións xa denunciadas por CIG e UGT. Podémonos facer unha idea da dimensión dos emolumentos d@s engrazad@s se pensamos que os orzamentos municipais 2012 rondarán a cifra de 90 millóns de euros, é dicir, oito persoas recibirán o 0.44% dos recursos municipais. Segundo denunciou o dixital Galicia Confidencial, as contratacións incumpren o Real Decreto Ley 20/2011 de 30 de decembro que no seu artigo 3 anuncia que “ao longo do exercicio 2012 non se procederá á contratación de novo persoal”.\nMostra de incapacidade?\nActualmente, segundo a citada fonte, tod@s @s concelleir@s da equipa de goberno local teñen dedicación exclusiva, isto é, o “servizo público” sería a súa única actividade laboral. Descoñecemos se este é o caso da redactora do Orzamento Municipal 2012, Cecilia Sierra, que segundo diversas fontes é, ademáis de concelleira de Facenda, a Relacións Públicas da empresa UROVESA, que é provedora oficial de carros para o Exército español.\nSexa como for, a pregunta-denuncia surxe espontaneamente: vivendo unha profunda crise social e económica, con apelos institucionais a que “todos debemos apertarnos o cinto” para “saír do túnel”, como é posíbel que o goberno municipal dunha cidade que camiña cara @s 10.000 desempregad@s e ten unha taxa de empobrecemento de máis do 22% gaste 400.000€ na contratación de oito persoas? Ou son incompetentes, a pesar da dedicación exclusiva da que desfrutan, ou a cantilena da austeridade é tan só un engano para privatizar e recurtar. Decantámonos porque as dúas respostas son certas.


Unha necesidade cotiá | Galicia Digital\nHai máis de dous anos que os pensionistas veñen organizando actividades mensuais para lembrar que existen e que deben ser tratados con dignidade. Actividades de lembranza de feitos e situacións, así como lúdicas, de xuntanza e entrelazamento de amizade, entremistúrnse con outras reivindicativas duns dereitos que son seus. Que son nosos, de todos, como sociedade. Algo que está moi claro: unha consigna común, que pode parecer lateral ó movemento pensionista é non hai pan para tanto chourizo, vese acompañada por peticións dun salario digno para a xente nova, cunha relación evidente, a unión do traballo asalariado coas pensións que xenera e mantén, xunto coa non menos evidente do mal que lle fai a toda a sociedade a corrupción.\nAs concentracións, marchas e outras actividades dos pensionistas están a deixarse sentir por toda Europa, nun movemento que acada un reflexo mesmo a nivel mundial, pero sobre todo que amosa dúas características. Unha, o lento aumento do convencemento da sociedade sobre todas as teses defendidas. Outra, que é un movemento que se engarza en toda a sociedade, atravesándoa finamente pero tamén necesariamente. Resultado o primeiro que da ánimos ó tempo que se constata o moito que queda de mobilización social: non é de onte que alguén se pregunte cántos pensionistas hai en Ribadeo para que asistan 60, incluídas algunhas persoas que non o son pero que están concienciadas e poden asistir ás veces. E engarce na sociedade que fai que o movemento non sexa algo illado, senón que se relacione con outros, que sirva tamén de vector de concienciación en canto ó cambio climático ou á destrución do tecido industrial. E é que como se está a amosar, estar xubilado non implica delegar as funcións que nos fai persoa, senón máis ben ser máis consciente delas e exercelas como unha necesidade cotiá.


- Posuír algún dos seguintes títulos:\n- Acreditar o dominio das linguas oficiais da Comunidade Autónoma de Galicia e dalgunha lingua estranxeira, salvo que se opte por realizar a correspondente proba de idiomas\nPremios literarios NORTEAR\nVoluntariado europeo en Tbilisi, Xeorxia\nO Instituto de Cambios Democráticos - IDC de Tbilisi en Xeorxia busca voluntarios para un proxecto "Impact in and out" do Corpo Europeo de Solidariedade.\nAo principio, os voluntarios/as recibirán unha formación sobre como traballa a organización, as súas accións, a historia e cultura da organización, proxectos anteriores e futuros. Ademais, os/ as voluntarios/ as recibirán información xeral sobre Tbilisi e Xeorxia.\nCada semana os voluntarios terán unha reunión informativa con coordinador, mentor e persoal para avaliar as semanas anteriores e para planificar as próximas actividades\nOs voluntarios asistirán ás clases de idioma xeorxiano: en primeiro lugar, terán clases con profesor privado durante 4 meses, e logo se desexa, IDC ten voluntarios locais, que estudan pedagoxía e poden ensinar xeorxiano aos/ as voluntarios/ as\nNome do proxecto: "Impact in and out"\nDatas: do 1 de xullo ao 31 de decembro de 2019\nDocumentos requiridos: CV e Vídeo.\nData límite para enviar os documentos requiridos: 11 de xuño de 2019.\nNun vídeo de 2 minutos debes demostrar as túas habilidades e describilas. Cal é a túa motivación e por que deberían elixirche?\nEnvía os documentos ao seguinte correo electrónico: contact@icpi.ge\nPon o nome do proxecto, o teu nome e apelido na liña de "Asunto"\nSubvencións concedidas no programa Iniciativa Xove...\nSON Voluntario/a, en festivais de música de Galici...\nQueres estudar ensinanzas deportivas o próximo cur...\nXV Certame Artes Plásticas Diputación de Ourense


Compostela mostra novos xeitos de coñecela a través de roteiroliricamedieval.gal - Código Cero - Diario Tecnolóxico de Galicia\nCompostela acolleu hoxe a presentación do Roteiro Virtual de Lírica Medieval, un recurso para descubrir (e redescubrir) Santiago a través do seu legado literario e musical e das cantigas galego-portuguesas nas que a cidade funciona de escenario e referente. O roteiro vén da man dun equipo de investigadoras e investigadores ligados á Universidade de Santiago, co apoio da Concellaría de Acción Cultural. Materialízase nunha web, roteiroliricamedieval.gal, que recolle referencias aos autores medievais vencellados a Compostela (como Airas Nunes, Joán Airas de Santiago, Pai da Cana ou Afonso Eanes de Cotón), reproduce os seus textos e permite coñecer os lugares referenciados neles a través de vídeos. Segundo fixeron saber, en datas vindeiras incluiranse as versións musicais das cantigas.\nO Roteiro Virtual da Lírica Medieval foi presentado en rolda de prensa pola concelleira de Acción Cultural, Branca Novoneyra, xunto co equipo científico responsábel da web, composto por Yara Frateschi Vieira, profesora da Universidade Estadual de Campinas, en São Paulo; María Isabel Cabanas, da Universidade de Santiago; e José Antonio Souto Cabo, tamén da USC. Tamén participaron na rolda Janaína Marques, da USC, coordinadora dos traballos, e a artista María Meijide, quen elaborou o mapa artístico da web.\nSegundo explicaron, a web "é o resultado de moitos anos de traballo do equipo investigador, traballo que previamente materializouse na publicación de varios libros dirixidos a un público máis especializado, fronte a este recurso que está pensado para un público máis variado". O Roteiro Virtual da Lírica Medieval inclúe referencias a máis dunha vintena de trobadores que nas súas cantigas fixeron mención a espazos de Compostela ou da súa comarca. Ademais de recoller os textos manuscritos dispoñíbeis ou as transcricións seguindo as normas de edición para a poesía trovadoresca, na web inclúense pequenas biografías de cada un dos autores e vídeos dos lugares que aparecen citados nas cantigas.\nAdemais, na páxina pódese ler unha introdución xenérica sobre a lírica medieval galego-portuguesa e os seus xéneros, cunha explicación detallada da importancia de Santiago na época e dos motivos polos que a cidade aparece citada de continuo nas cantigas dos séculos XII e XIII.


No primeiro pobo fixen os estudios primarios. Tras do exame de ingreso, fixen o Bacharelato en Compostela (1965-72). Por eses anos estudiei tamén Debuxo e Pintura, cousa á que lle dediquei moito tempo ata mediados dos anos 70. Ao remate do Bacharelato iniciei os estudios de Arquitectura na Universidade de Valladolid. Anos conflictivos.\nLogo vin de novo para Compostela facer os Estudios Eclesiásticos no Seminario Maior de Santiago (1973-79), actualmente o Instituto Teolóxico Compostelán (ITC). Aquí colleume a transición democrática, que vivín moi intensamente, participando na actividade de grupos galeguistas e nacionalistas. Fun ordenado sacerdote na diócese de Mondoñedo-Ferrol por D. Miguel Anxo Araúxo Iglesias en 1981. Estudiei tamén na Universidade Pontificia de Salamanca (1979-81), onde fixen a Licenciatura en Teoloxía Dogmática cun traballo sobre a Xeración "Nós". Estes estudios completaríanse logo con cursos de Teoloxía e Sagrada Escritura na Universidade de Comillas en Madrid, e co Doutoramento en Teoloxía pola Universidade Pontificia de Salamanca (UPSA); a miña Tese foi sobre a teoloxía interrelixiosa e intercultural de Raimon Panikkar, un mestre contemporáneo que se autodefine cunha cuádruple identidade: cristián, hinduísta, buddhista e secular, o que me levou a mergullarme no pensamento oriental, sempre querido para min.\nDurante vintecinco anos, traballei de cura en parroquias rurais, mariñeiras e urbanas; de consiliario dos labregos do Movemento Rural e dos obreiros da HOAC, dirixín Retiros e Exercicios Espirituais e tiven outras actividades de tipo relixioso e cultural: formación de nenos, mozos e adultos, iniciación cooperativa, charlas e conferencias de todo tipo por Galiza e fóra de Galiza, sobre todo con temas relacionados coa relixión, a cultura galega... Fun profesor de Instituto no "I.E.S. de Burela" (Lugo) e no INGBAD; profesor na Escola Diocesana de Teoloxía, etc. Logo din clases nas Universidades da Coruña e de Santiago. Son membro da Asociación de Escritores en Lingua Galega desde finais dos anos 80, do Seminario Galego de Educación para a Paz, da Irmandade Moncho Valcarce, da Asociación de Teólogos Juan XXIII, de Partenia au dela des frontières (Francia), de CIRPIT (Centro Interculturale Raimon Panikkar Italia) e doutras asociacións e colectivos.\nAdemais, publiquei uns cantos libros en galego: A Xeración "Nós". Galeguismo e relixión (Vigo 1988), Galegos e cristiáns (Vigo 1995), Do teu verdor cinguido. Ecoloxismo e cristianismo (A Coruña 1997), A Romaxe de Crentes Galegos (Santiago 1998), Con cordas de tenrura (Vigo 2000), Contra a síndrome N.N.A. (Contra a síndrome non hai ningunha alternativa) (Vigo 2005) e Os ríos pasan cheos de Deus. Poesía relixiosa en galego (Noia 2007). Obras de teatro (grandes e pequenas) para o Nadal (Madrid 2009), Prisciliano na cultura galega. Un símbolo necesario (Vigo 2010). Teño tamén colaborado noutros libros: O idioma da Igrexa en Galicia (Santiago 1989), Doce anos na busca da nosa identidade (Lugo 1991), O Ensino da lingua: por un cambio de rumo (A Coruña 1995), Manuel María (Lugo 2001)... Os últimos foron: Homenaxe a Xosé Lois García (Barcelona 2006), Diálogos nun camiño da cultura Europea (A Coruña 2007), Ser Igreja (Lisboa 2007), Dicionario Enciclopedia do Pensamento Galego (Vigo 2008), O Pensamento Luso-Galaico-Brasileiro, 1850-2000 (Lisboa 2009) e Xosé Neira Vilas. Da Galicia de Balbino á Galicia de hoxe, de próxima aparición. Algúns destes libros foron traducidos logo e publicados en castelán: Ecologismo y cristianismo (Santander 1999) e Con cuerdas de ternura. Para un encuentro con el Dios de Jesús (Madrid 2002). Ademais, publiquei no 2008 outras dúas obras en castelán: Dios, Hombre, Mundo. La trinidad en Raimon Panikkar (Herder, Barcelona 2008) e Más allá de la fragmentación de la teología. El saber y la vida: Raimon Panikkar (Tirant lo Blanch, Valencia 2008) do que saíu a edición en italiano: Oltre la fagmentazione del sapera e della vita (Mimesis, Milano 2011).\nNo campo xornalístico, teño publicado máis de mil douscentos artigos en xornais e revistas galegas e casteláns. Fun director da revista Irimia, "Revista de crentes galegos" entre 1981-1993, publicando nela numerosos artigos; esta publicación recibiu o Premio da Crítica de Galicia en 1996, e do Consello de Redacción da revista Encrucillada, "Revista galega de pensamento cristián", desde 1981, publicando nela numerosos ensaios; esta publicación recibiu o Pedrón de Ouro en 1992. Teño sido colaborador de varias revistas galegas: A Nosa Terra e Grial, Lumieira, Tempos, Guía de libros, Criterios... Fun colaborador habitual, con artigos de opinión, dos xornais galegos El Progreso, Diario de Ferrol e La Voz de Galicia e ocasional de algúns outros. Ademais teño colaborado en revistas españolas (Vida Nueva, Alandar, Iglesia viva, El Prado...) e de fóra de España (Revista Theologica Xaveriana de Colombia, CIRPIT review de Italia...).


Máis de 50 tapas compiten por coronarse como sabor do outono en Ourense\nNovembro chega cargado de rutas de pinchos nas ciudades galegas. Xa falamos de Vigo, Pontevedra, Porriño… E agora chega o turno de Ourense, que este luns deu comezo á undécima edición do seu concurso de pinchos de outono.\nUn total de 51 establecementos competirán con pinchos a base de cogomelos ou castañas no concurso “Sabores de Ourense”, ofrecendo propostas tan apetecibles como o “Canelón de porco celta con crema de cogomelos e castañas” que propón A Burguesiña de San Miguel ou o “Coulant de de boletos e mole de castaña” da adega das Caldas.\nOs pinchos poderán probarse a un prezo de 2’5 euros ata o vindeiro 18 de novembro. Ademais, está previsto un programa de actividades paralelas para complementar a degustación.\nPor exemplo, o vindeiro martes 13 está prevista unha cata impartida polo catador do C.R.D.O. Ribeiro, acompañada cunha maridaxe con productos de Queixerías Lomba. Para o día seguinte, mércores 14, outra actividade destacada, un showcooking con degustación a cargo do chef Luis Veiga, do restaurante Árbore da Veira da Coruña.\nUnha proposta sen dúbida completa para achegarse aos sabores do outono, descubrindo as mil e unha posibilidades que ofrecen dous productos tan nosos como poden ser as castañas e os cogomelos.


Muralla da vila de Ribadavia - Xeodestino Ribeiro Carballiño\nDebido ao esplendor da vila na Idade Media, a principio do século XII foi preciso construír unha muralla defensiva, que se ampliou en séculos posteriores. No ano 1832 comezou a súa demolición que nunca se chego a completar.\nA muralla conserva 3 das súas 5 portas, a Porta da Preto (porta de entrada ao castelo), a Porta Nova (camiño ao río) e Porta Falsa (con camiño ao muíño). Data aproximadamente segundo estudos do ano 1202, aínda que outros historiadores comparten a idea do século XII.\nEn 1832, decidiuse a súa demolición, aínda que debido ás dificultades económicas daquel momento paráronse as obras e impediuse que fosen derruidas na súa totalidade. O muro alcanza, nalgúns puntos, os 5,50m de altura.


Arzúa aproba unha convocatoria de axudas a asociacións e entidades veciñais sen ánimo de lucro - Noticias de Galicia\nArzúa aproba unha convocatoria de axudas a asociacións e entidades veciñais sen ánimo de lucro\nO goberno municipal de Arzúa vén de aprobar unha convocatoria de axudas a asociacións e entidades veciñais sen ánimo de lucro para a realización de infraestructuras de interese xeral en materia de abastecemento de auga.\nAdemais de carecer de fins de lucro, as entidades ou asociacións que queiran acollerse a estas axudas deben figurar debidamente inscritas no Rexistro Municipal de Asociacións.\nAs actuacións que serán subvencionables mediante estas axudas, para as que o goberno municipal reservou unha partida de 20.000 euros, contemplan obras de mellora do abastecemento e da calidade da auga no medio rural así como a creación de novas infraestructuras para o suministro de auga e para a mellora e acondicionamento de redes de abastecemento de auga xa existentes.\nAs solicitudes deberán presentarse no Rexistro Xeral do Concello nos 30 días naturais seguintes ao da publicación da convocatoria das axudas no Boletín Oficial da Provincia, que foi o pasado día 18 de agosto.\nA documentación que se debe achegar xunto coa solicitude aparece contemplada nas bases da convocatoria, que se poden consultar nas oficinas municipais, onde se contempla tamén os criterios para a concesión das axudas así como as obrigas dos beneficiarios.\nAMPLIACIÓN DA REDE DE ABASTECEMENTO DE AUGA AO NÚCLEO DE AS HORTAS (Dombodán)\nNa Xunta de Goberno Local, celebrada esta mañá no Concello de Arzúa, o goberno municipal tamén acordou iniciar os trámites para a contratación das obras conducentes á ampliación da rede de abastecemento de auga potable ao núcleo de As Hortas, na parroquia de Dombodán.\nA actuación, que se executará nos vindeiros meses, dará continuidade ao programa de investimentos do goberno que preside o alcalde, José Luis García, nas zonas rurais do municipio e nos que a cobertura de servizos básicos é unha prioridade.\nO núcleo das Hortas pertence á parroquia de Dombodán e as vivendas do lugar non dispoñen da rede municipal existentes de abastecemento de auga, empregando para abastecerse pozos e traídas veciñais privadas.\nA actuación que se vai realizar contempla introducir a rede de abastecemento de auga potable neste núcleo mediante a canalización dunha nova tubería de polietileno de alta densidade de 90 mm. de diámetro partindo da rede de agua existente no núcleo de Agra de Pares, desta mesma parroquia.\nO goberno municipal invertirá nesta actuación un total de 79.620,17 euros, que permitirán, tal e como explicaba esta mañá o alcalde, “ofrecer un servizo primordial, básico e de calidade ás setenta vivendas que existen na Hortas e que se beneficiarán dunha prestación que consideramos moi importante e que, seguramente, será moi aprezada por todos os veciños”.\n1 de setembro de 2016 | 17:58\t• Sen comentarios


Unha tese da USC explora novos nichos de mercado para o sector eólico - GCiencia\nUnha tese da USC explora novos nichos de mercado para o sector eólico\nA enerxía eólica supón un vector relevante de crecemento económico e de diversificación industrial na economía galega, favorecendo a resiliencia rexional. Neste sentido, para lograr un desenvolvemento integral da cadea de valor sectorial, e superar o estancamento actual, cómpre adoptar un conxunto de medidas encamiñadas a lograr un maior valor engadido nas actividades realizadas, así como a diversificación cara novos nichos de mercado como a minieólica, a repotenciación ou a eólica mariña.\nEstas son as principais conclusións que achega Pedro Varela Vázquez na súa tese de doutoramento, na que investigou o impacto económico do sector eólico na economía galega, así como o deseño e implementación dun conxunto de políticas “para favorecer a reemerxencia e consolidación desta enerxía renovable”. O traballo, dirixido pola profesora da USC María del Carmen Sánchez Carreira, resalta a relevancia económica deste sector estratéxico e propón un programa de actuacións co obxectivo de mellorar o desempeño sectorial. Ambos os dous investigadores pertencen ao grupo de Investigación Innovación, Cambio Estrutura e Desenvolvemento da USC (ICEDE).\nO estudo explora as posibilidades en Galicia da eólica mariña e minieólica\nNo eido metodolóxico, a tese de doutoramento realizou a primeira análise económica da importancia deste sector en Galicia, en termos de emprego creado e contribución ao PIB, mediante a análise input-output. Asemade, desenvolveu diversas melloras metodolóxicas en relación á análise da cadea de valor sectorial e a diferenciación entre actividades temporais e permanentes. En relación ás políticas públicas, aplicouse a combinación dos enfoques dos Sistemas de Innovación e das Cadeas de Valor Globais, perspectiva novidosa que permite estudar as interrelacións entre as capacidades produtivas locais e as pautas de gobernanza ao longo da cadea de valor entre axentes de diferentes economías.\nCo título ‘Políticas de promoción de sectores eólicos periféricos. Estudo do sector eólico galego e os seus efectos económicos’, o traballo obtivo a cualificación sobresaliente cum laude, outorgada polo tribunal formado por Anxo Calvo Silvosa, da Universidade da Coruña; Isabel María Bodas Freitas, da Grenoble École de Management (Francia); e Xavier Vence Deza, da USC. Como resultados desta tese, destácanse as publicacións en revistas de recoñecido prestixio internacional como Renewable and Sustainable Energy Reviews ou Technology Analysis & Strategic Management.\nTemas: eólica, Pedro Varela Vázquez, Universidade de Santiago


Asociación socio-educativa Antonio Gandoy: Espazo das Familias da Asociación Socioeducativa Antonio Gandoy en Lousame\nEspazo das Familias da Asociación Socioeducativa Antonio Gandoy en Lousame\nA Asociación Socioeducativa Antonio Gandoy desenvolverá os Espazos das Familias no Concello de Lousame.\nSi queredes participar, debedes chamar ao teléfono 981 820 494 ata o vindeiro 1 de marzo ou poñervos en contacto coa Asociación.\nDeixámosvos o texto da convocatoria para as persoas que queiran participar neste Concello:\nO Concello de Lousame vai poñer en marcha o programa Espazos en Familia, unha actividade dirixida tanto a familias con fillos e fillas de ata tres anos como a futuros nais e pais. Trátase dun espazo para o encontro e a formación das familias en temas relacionados coa primeira infancia (sono infantil, a linguaxe, a importancia do xogo, ...) e tamén un tempo para o intercambio de experiencias a carón doutras familias.\nEstará dirixido por profesionais da educación da Asociación Socioeducativa Antonio Gandoy (procedentes do antiguo Preescolar na Casa), que tamén impartirán titorías personalizadas con cada familia.\nAs sesións serán semanais e dunha hora e media de duración. Máis información nos Servizos Sociais de Lousame ou no tfno 981 820 494. O período de reserva de praza está aberto ata o vindeiro 1 de marzo. Na imaxe podeedes ver unha das actividades propostas, O Son que me Arrola, un concerto para nenos e nenas menores de 3 anos.\nPublicado por Asociación Socio-Educativa Antonio Gandoy ás 20:06


Carta Xeométrica: Testemuños libres de galego\nA Mesa vén de denunciar unha nova exclusión da lingua galega nunha iniciativa desenvolvida por un departamento da Xunta. É o caso da campaña de concienciación sobre condución segura denominada ‘Libre’, impulsada pola Consellaría de Traballo e Benestar a través da Dirección Xeral de Xuventude e Voluntariado, que xunto a diferentes materiais informativos incorporará por vez primeira un tema musical, acompañado dun videoclip, que se distribuirá masivamente a centros de ensino.\nIsto non é todo, un coñecido zunante presenta o testemuño destacado, tamén en español, da campaña "Libre, libre de alcol, libre de preocupacións"... ou tal e como vén na web da campaña, en presunto galego, *testimonio. Unha nova e completa acción contra a nosa lingua. A quen lla temos que agradecer?\nEfectivamente, testemuños libres de galego.\nEtiquetas: A Mesa, Anormalización, Educación, Xunta, xuventude


A Valedora do Pobo dalle cinco días ao concello do Pino para que entregue documentación - Lindeiros\nA Valedora do Pobo dalle cinco días ao concello do Pino para que entregue documentación\nBy Lindeiros on\t 12 Abril, 2021 O Pino\nO Pino, 12 de abril do 2021 – Tras varios requirimentos da Valedora do Pobo ao Concello do Pino a institución galega dalle cinco días para que explique os retrasos na entrega de documentación á oposición.\nNeste escrito, de data 9 de abril, a Valedora lémbralle por enésima vez a súa obriga legal de facilitar toda a documentación e expedientes que obren en poder dos servizos da Corporación e que sexan solicitados polos distintos concelleiros e concelleiras. No caso contrario advírtelle que, “o asunto será incluído no Informe Anual ou Especial correspondente, con mención do nome ou nomes das autoridades ou funcionarios que persistan nesta actitude”, e que dito informe será dirixido ao Parlamento de Galicia.\nVilar engade que “ao noso Grupo xa non nos estraña nada de Manuel Taboada, o que si lamentamos e que sexa a Valedora do Pobo a que teña que lembrarlle continuamente as súas obrigas. Así mesmo, resultaría moi triste que o nome do Concello do Pino fora sinónimo, nun informe da alta institución galega, de falta de transparencia debido aos caprichos do Alcalde. Cando un político, que cobra do diñeiro público, non sabe aceptar as críticas e o control por parte da oposición o mellor que pode facer é abandonar o cargo”.\nBisbarra Valedor do Pobo


O Concello colabora no I Maxistral de Xadrez Cidade de Compostela - Noticias. Ayuntamiento de Santiago de Compostela\nO Concello colabora no I Maxistral de Xadrez Cidade de Compostela\nO alcalde quixo xogar unha partida.\n04/09/2018 Do 5 ao 13 de setembro, o comedor do Pazo de Fonseca acollerá o I Maxistral de Xadrez Cidade de Compostela, un evento que conta coa colaboración do Concello. O alcalde, Martiño Noriega, participou hoxe na presentación do torneo, nunha rolda de prensa na que salientou que "esta competición servirá para ir quecendo motores de cara ao Mundial de Xadrez nas categorías sub-8, sub-10 e sub-12, que se celebrará en Santiago no próximo mes de novembro".\nO I Maxistral de Xadrez Cidade de Compostela foi presentado polos presidentes das federacións galega e española de Xadrez, Gaspar Pérez e Javier Ochoa; o presidente da Caixa Rural Galega, Manuel Varela, e o reitor da Universidade de Santiago, Antonio López.\nO torneo celebrarase do 5 ao 13 de setembro. Neses días enfrontaranse os mellores xadrecistas galegos cos mellores xadrecistas mundiais, para disputárense os títulos de Mestre Internacional e Gran Mestre Internacional. Este é o título de máis alto rango concedido pola Federación Internacional de Xadrez.\nO Maxistral está deseñado como torneo fechado, con dez xogadores que loitan entre eles en sistema de liga. As partidas desenvolveranse o día 5 de setembro a partir das 14:00 horas; do día 6 ao día 12 a partir das 16:30 horas; e o día 13 a partir das 9:30 horas. Serán sempre no comedor do Pazo de Fonseca, e o público poderá acceder dende o xardín. Tamén se poderá seguir en liña, a través da web chess24.com.\nNo torneo participarán tres xogadores galegos que xa teñen a consideración de Mestre Internacional: Roi Reinaldo, Julio Suárez e o compostelán Diego Suárez, que conseguirían o título de Grande Mestre se conseguen 6,5 puntos nas 9 partidas do Maxistral. Pola súa banda, os composteláns Luis Medarde e Fernándo Sánchez competirán por acadar o título de Mestre Internacional, sempre que cheguen aos 5,5 puntos nas 9 roldas.\nEntre os xogadores invitados pola organización destacan catro Grandes Mestres Internacionais: os arxentinos Sandro Mareco e Fernando Peralta, o letón Illmars Starotsis e o rumano Marius Manolache. Tamén participará o español Calos Suárez, que tamén loita polo título de Gran Mestre Internacional.\nO I Maxistral Cidade de Compostela conta co apoio do Concello de Compostela, da Universidade de Santiago de Compostela, de Galicia Calidade, da Caixa Rural e da Federación Galega de Xadrez.


Un soño. A paixón\nA Mariña: Un soño. A paixón\nNo mes de xuño tiven a fortuna de recibir clase dun dos grandes MESTRES da actuación de N.Y. grazas ó actor Mateo Franco. John Strasbeg (1941) lenda viva da historia da interpretación internacional é a vida dun soño, é o director orquestando a realidade e o «aquí e agora» efémeros da grandeza dun bo espectáculo.\nFillo de Lee Strasberg do Actors Studio ( Marlon Brandon, Paul Newman, Jane Fonda...) que traballaron o «método de accións físicas» que consiste en facer que o actor teña emocións similares durante o desempeño do papel ás\nexperimentadas polo personaxe ; Para iso, utilízanse exercicios que estimulan a imaxinación, a improvisación, a relaxación muscular, a resposta inmediata a unha situación inesperada, a reprodución das emocións do pasado, a\nclaridade da emisión verbal e a memoria dos cinco sentidos. Hoxe o Actors Studio está presidido por Al Pacino e Ellen Burstyn.\nJ. Strasberg ,na súa longa carreira, dirixiu montaxes de Shakespeare, Ibsen, O’Neill... Ensina o Proceso Creativo Orgánico que é distinto do Método Stanislavsky que experimentaba seu pai. Escribiu un libro sobre as súas técnicas e experiencias, «Accidentally on Purpose» : Reflexións sobre a vida, a actuación e as nove\nleis naturais da creatividade.\nSegundo o Mestre, a preparación do actor debe desenvolver o talento, a imaxinación, a espontaneidade e a intelixencia natural e intuitiva. O artista necesita desenvolver as súas habilidades naturais mentres aprende a percibir claramente o mundo imaxinario e involucrarse nel.\nLee Strasberg foi o autor de Un soño de paixón. John Strasberg fíxonos soñar coas paixóns.\n*Estíbaliz Veiga é actriz, natural de Barreiros.\nPor Estíbaliz Veiga Actriz\nPaul Newman Al Pacino A Mariña Barreiros


Novidade: «Long Play», de Lois Pérez. Un poemario que viaxa ás formas da canción ou da «twitteratura» | Blog Xerais\nPublicado por xerais nas categorías Novidades , Poesía coas etiquetas lois_pérez , long_play\nLong Play, de Lois Pérez, é unha novidade da colección Poesía de Xerais.\nLong Play soa coma unha poesía incitada polas persuasións da aventura e do risco, conformando unha sorte de «jukebox de autoxeografía». Estes versos teñen un pé no feitizo do estético, transitando pola benévola tiranía da rima; e outro, na inmediatez da emoción, a da esquina sucia do ring, cando o centro do libro viaxa ás formas máis propias da canción ou da «twitteratura» a ritmo de música e desexo, coma un parteluz que observa a «aritmética beatle»: letras tristes + alegres melodías. A «forma» do Long Play navega libertaria cara ás augas de sinxeleza do fondo, tensando as fronteiras do xénero poético que galantea por intres con algún riff de humor —se Ian Curtis é de Curtis e Ohio é O Hío, eu a Bueu digo vou, Jhonny, go, go!— e evasións cara «outros territorios posíbeis»; concíbese o propio proceso de creación como un «crescendo de arte e ensaio» pleno de liberdade e de poesía por si mesmo. As palabras cantan e denuncian, celebran, imaxinan e protestan, concisas e inmersas na observación da experiencia vital: os problemas, os medos e inquedanzas de quen as escribe, os ollos tisnados da infancia infinda. A «ledicia blue» que agroma do triste. A loita por habitar os silencios da nosa zona escura.


Wi-Fi para viaxeiros de negocios, un arma para ser máis productivo – Asociación Informática Amigus\n“A tecnoloxía Wi-Fi (Wireless Fidelity, WLAN ou conexión inalámbrica), presente en aeroportos, estacións, hoteis e cafés, nun número de máis de 20.000 hotspots no mundo, empeza a ser vista ‘como unha necesidade e un arma de competencia empresarial’ por parte dos viaxeiros de negocios. Segundo unha enquisa internacional encargada por Intel a Brain Group e titulada ‘Road Warriors & Wi-Fi’, ‘o 71% cree que proporciona unha clara ventaxa competitiva’. No conxunto dos road warriors, os viaxeiros de negocios, só un de cada dez utilizou esta tecnoloxía, aínda que o 90% planexa facelo nun futuro.”…\n…”A enquisa amosa que non dispoñer de acceso a Internet mentras se viaxa sitúa a directivos e profesionais nunha posición de desventaxa frente ós seus xefes, empregados e clientes que, por exemplo, esperan unha resposta rápida ós seus correos electrónicos. E é que cando están a traballar na súa oficina, o 31% dos road warriors resposta ás mensaxes de correo antes dunha hora. Cando viaxan p 30% non resposta en 48 horas ou máis. Un tercio admite que sufriron notables perxuizos por non estar conectado, como cancelacións de xuntanzas, pérdidas de negocio ou disgustos de clientes.\nAeroportos, hoteis, avións son os sitios preferidos para estar conectados, pero tamén esta clase de executivos expresa o seu desexo de ter acceso a Internet en automóviles, trenes e hospitais. Resultado de todo elo é o paso á informática móbil, amosando a enquisa que o 70% dos business travellers din que o seguinte portátil que adquirirán terá acceso Wi-Fi, xa sexa cunha PCMCIA ou cun chipset tipo Intel Centrino.\nA firma de investigación de mercado IDC prevé que os wireless-enabled notebook representarán o 42% das vendas de portátiles no 2003, mentres que en 2006 chegarán ó 95%. ‘Os road warriors foron os primeiros consumidores en converti-los teléfonos móbiles en parte da súa vida profesional fai 20 anos, e o Wi-Fi está seguindo a mesma dinámica’, explicou Sean Maloney, vicepresidente executivo de Intel.”


Ayuso admite que sopesou convocar eleccións e Ciudadanos considérao irresponsable | Noticias de Galicia | CRTVG\nPublicado o 22/06/2020 20:35\nA presidenta madrileña, Isabel Díaz Ayuso (PP), recoñeceu este luns que sopesou hai uns días a posibilidade de convocar eleccións anticipadas, unha idea que a xuízo do seu vicepresidente, Ignacio Augado (Ciudadanos), sería "unha irresponsabilidade".\nNunha entrevista con TVE, Ayuso explicou que valorou esa posibilidade "non tanto por un problema con Ciudadanos, nin moito menos", dado que, "se tivese que volver pactar, volvería facelo con eles", senón porque non ten "a menor dúbida" de que para o PSOE "non existe agora mesmo outra misión" que "partir" o seu Executivo.\n"Como autonomía, ou como dirixente da mesma, estou nunha situación un tanto de indefensión ante o escenario político que estamos a vivir", indicou Ayuso, que respondía así á información publicada por 'El Mundo', segundo a cal a dirección nacional do PP freou a intención da presidenta madrileña de acudir ás urnas un ano despois dos últimos comicios.\n"É verdade que quería contemplar todos os escenarios, pero eu, desde logo, non vou convocar eleccións. É unha decisión que me compete a min e non o vou a facer", subliñou a presidenta.\nPola súa banda, Aguado asegurou que "descoñece" se a súa socia de Goberno expuxo convocar eleccións anticipadas, porque nunca llo comunicou.\n"Pareceríame unha irresponsabilidade, é o último que esperan os madrileños a día de hoxe. Dez meses despois de formar Goberno e en metade dunha pandemia convocar eleccións non ten ningún sentido, e o que si permitiría, entre outras cousas, sería abrir a posibilidade de que a esquerda gobernase Madrid", sinalou Aguado.\nO vicepresidente tamén rexeitou emprender unha reestruturación do Goberno autonómico, aínda que apostilou que, "se fixese falta", non descarta que se puidese realizar.\n"Non está encima da mesa levar a cabo un reaxuste da Comunidade de Madrid. Nós apostamos por unha estrutura eficiente, onde se garanta que as persoas e os postos son os máis eficaces, polo que non está encima da mesa unha reestruturación do Goberno", aseverou.\nO presidente do PP, Pablo Casado, afirmou que as coalicións do seu partido con Ciudadanos "son sólidas" e precisou que no Goberno de Madrid a relación co partido laranxa é "firme" e aspírase a culminar a lexislatura.\n"O que queremos -engadiu- é culminar a lexislatura porque pensamos que é positiva para os madrileños, baixando impostos, mellorando a educación, mellorando a sanidade e tamén sendo o motor económico como agora é a comunidade de Madrid, pero podería extrapolalo ao noso pacto de goberno en Andalucía, en Castela e León e en Murcia", engadiu tras unha visita ao complexo petroquímico de Petronor en Muskiz (Biscaia).\nPola súa banda, o portavoz adxunto de Ciudadanos no Congreso, Edmundo Bal, asegurou que en ningún momento o presidente do Goberno, Pedro Sánchez, pediu á líder laranxa, Inés Arrimadas, que rompese co Executivo madrileño nin cos outros tres autonómicos nos que goberna tamén co PP.\nAdemais, sinalou que o Executivo madrileño "vai para longo" e asegurou que non existe ningunha desconfianza entre os dous socios.


Fotografías gañadoras de National Geographic Traveler 2016 | Creatividades en liña\nManuel Ramírez | | Fotografía, xeral\nAs fotos gañadoras do National Geographic Traveller 2016 foron anunciados oficialmente. Un premio que busca captar a incrible diversidade de culturas, lugares e persoas do noso planeta, recoñece a fotografía desa persoa que viaxa e é capaz de captar algún momento vibrante nos últimos dous anos. As entradas pódense atopar nunha das tres categorías seguintes: natureza, persoas e cidades.\nDestas tres categorías distínguense primeiro, segundo e terceiro premio. Este ano o título máis distinguido foi para Anthony Lau de Hong Kong coa súa fascinante fotografía titulada "Winter Hoseman", tomada en Mongolia Interior durante un paseo pola mañá. Seleccionada entre miles de fotografías de gran beleza, a imaxe de Lau é capaz de expresar ese momento eléctrico que se produce cando un xinete mongol e os seus cabalos galopan na carreira.\nO primeiro premio para a natureza é unha fotografía que capturar un par de raposos comezando as súas travesuras por unha paisaxe xeada. O outro primeiro premio para as cidades está en Ben Youssef, un espazo nas aforas de Marrakech onde o silencio e os momentos relaxados cobran o protagonismo.\nOs accésits refírense a iso especial instantáneo nos que a natureza pode ser moi agresiva, pero nos que son momentos extraordinarios. Respecto á xente, cando saía o sol pola mañá, o fotógrafo tivo a oportunidade de capturar ese momento no tellado onde durmía toda unha familia. Para o segundo premio das cidades, unha foto tomada en Guangzhou, China.\nO terceiro premio á natureza recae na Deserto de Atacama, de persoas para unha tribo de mulleres maiores nunha remota aldea de Himachal Pradesh, e remata coas cidades, cun raio na torre Komtar, o lugar máis emblemático de George Town, capital do estado de Pengan en Malaisia.\nTedes as fotos en resolución este enlace.\nCamiño completo ao artigo: Creativos en liña » xeral » Estas son as fotografías gañadoras do National Geographic Traveler


Grupos de Jesús – 33 Tempo Ordinario – B (Marcos 13,24-32) - Grupos de Jesús -\n33 Tempo Ordinario – B (Marcos 13,24-32)\nAos poucos xa ían morrendo os discípulos que coñeceran a Xesús. Os que quedaban, crían nel sen telo visto. Celebraban a súa presenza invisíbel nas eucaristías. Pero, cando verían o seu rostro cheo de vida? Cando se cumpriría o seu desexo de atopárense con el para sempre?\nSeguían recordando con amor e con fe as palabras de Xesús. Eran o seu alimento naqueles tempos difíciles de persecución. Pero, cando poderían comprobar a verdade que encerraban? Non se irían esquecendo aos poucos? Pasaban os anos e non chegaba o Día Final tan esperado, que podían pensar?\nO discurso apocalíptico que atopamos en Marcos quere ofrecer algunhas conviccións que han alimentar a súa esperanza. Non o habemos entender en sentido literal, senón tratando de descubrirmos a fe contida nesas imaxes e símbolos que hoxe nos resultan tan estraños.\nPrimeira convicción: A historia apaixonante da Humanidade chegará un día ao seu fin\nO «sol» que sinala a sucesión dos anos apagarase. A «lúa» que marca o ritmo dos meses xa non brillará. Non haberá días e noites, non haberá tempo. Ademais, «as estrelas caerán do ceo», a distancia entre o ceo e a terra borrarase, xa non haberá espazo. Esta vida non é para sempre. Un día chegará a Vida definitiva, sen espazo nin tempo. Viviremos no Misterio de Deus.\nSegunda convicción: Xesús volverá e os seus seguidores poderán ver por fin o seu rostro desexado: «verán vir ao Fillo do Home»\nO sol, a lúa e os astros apagaranse, pero o mundo non ficará sen luz. Será Xesús quen o iluminará para sempre poñendo verdade, xustiza e paz na historia humana tan escrava hoxe de abusos, inxustizas e mentiras.\nTerceira convicción: Xesús traerá consigo a salvación de Deus\nChega co poder grande e salvador do Pai. Non se presenta con aspecto ameazador. O evanxelista evita falar aquí de xuízos e condenas. Xesús vén «reunir aos seus elixidos», os que esperan con fe a súa salvación.\nCuarta convicción: As palabras de Xesús «non pasarán»\nNon perderán a súa forza salvadora. Han seguir alimentando a esperanza dos seus seguidores e o alento dos pobres. Non camiñamos cara á nada e o baleiro. Espéranos o abrazo con Deus.


CORUXAS E MOUCHOS\nOla!! Somos AS CORUXAS E OS MOUCHOS do Couceiro. Benvid@s ao noso blogue. Dende aquí traballaremos, exploraremos e mostrarémosvos os nosos traballos. Contamos con que gocedes desta viaxe e participedes e compartades os vosos comentarios con nós.\nRECOMENDACIÓNS DE GÜINO\nEsto está a chegar ao seu fin. E para aqueles aos que lle apaixona a lectura , Güino lles deixa unha serie de recomendacións de cara ao verán. Desfrutádeas!!!\nPublicado por Coruxa Moucho en 0:54 No hay comentarios:\nO pasado 20 de maio celebramos no noso cole o festival das Letras Galegas adicado este ano a Manuel María, así como o VII certame de Poesía Couceiro Freijomil. No noso nivel resultou finalista Pelayo e gañadora Manuela. Noraboa a todos os participantes porque os vosos poemas eran todos especiais. Esperamos que sigades traballando para novas edicións!!\nPublicado por Coruxa Moucho en 0:03 No hay comentarios:\nQUE BONITO É VIAXAR!!!!!\nA quen non lle gusta viaxar? É apaixoante e divertido, non si? Pois imos empezar pola nosa Comunidade Autónoma, e a partires de ahí, os que vos sintades moi aventureiros, podedes ir ampliando e visitando outros territorios do mundo. O límite poñédelo vós!!!! A divertirse, exploradores....\nPublicado por Coruxa Moucho en 4:15 4 comentarios:\nO pasado xoves fixemos unha visita ao parque de Aquaciencia de Ferrol. Ademáis de divertirnos un montón con todos os inventos e aparellos que alí estaban, aprendimos moitísimo sobre os usos da auga ao longo da historia.\nAQUACIENCIA ABRIL 2016 - Kizoa Editar Videos - Movie Maker\nPublicado por Coruxa Moucho en 4:01 1 comentario:\nDÍA DA POESÍA: MANUEL MARÍA.\nO pasado 21 de marzo, coincidindo coa entrada da primavera, celebrouse o DÍA DA POESÍA. Nós adiantamos a celebración ao venres 18 adicando a xornada a "Os soños na gaiola", de Manuel María.\nE que mellor maneira de conmemorar este día que saír á rúa a compartir con familias e veciños a obra deste autor, que por outra banda, será o homenaxeado este ano no Día das Letras Galegas.\nCada clase preparou un dos poemas recollidos nesta obra e saíu ao pobo a encher as rúas de música, risas, ledicia e moita, moita POESÍA.\nEstes son os resultados. Esperamos que vos gusten!!!!\nPublicado por Coruxa Moucho en 4:42 No hay comentarios:\nNATURAIS. AS PLANTAS\nAquí vos deixo uns videos das plantas para ir apredendo e curioseando. Que os desfrutedes!!\nPublicado por Coruxa Moucho en 2:54 1 comentario:\nMATEMÁTICAS . QUE HORA É?\nAquí vos deixo un montón de actividades de reloxos de agullas e dixitais para que practiquedes todo o que queirades.\nPublicado por Coruxa Moucho en 1:50 3 comentarios:\nNa asignatura de castelán estamos aprendendo a maneira de dar instruccións con oracións curtas e sinxelas. E aplicamos o aprendido nas receitas de cociña. Cada alumn@, coa colaboración da familia, escribiu unha receita das que se fan na súa casa. Con elas faremos un pequeno libriño que todos levaremos. E algúns trouxeron a proba!!! Axudaron e colaboraron a preparar a súa propia receita e déronlla a probar aos seus compañeir@s!!\nGrazas familias por adozarnos os recreos!!!\nPublicado por Coruxa Moucho en 4:11 No hay comentarios:\nNATURAIS: REINO ANIMAL\nXa que estamos no tema dos seres vivos, e dentro del, no reino animal, déixovos un enlace para os capítulos da mellor das series sobre o mundo animal: "El hombre y la Tierra" Foi unha serie rodada por Felix Rodríguez de la Fuente. Preguntádelle aos voso pais e nais se o coñecen!! Se vos gustan os animais, ides desfrutar moitísimo desta serie . Podedes ver os capítulos que aparecen ou buscar outros escribindo na ventana onde pon "Título". Espero que vos gusten!\nPublicado por Coruxa Moucho en 4:53 No hay comentarios:\nNOVOS TELÉFONOS DO COLE\nPublicado por Coruxa Moucho en 23:37 No hay comentarios:\nFesta rachada, como manda a tradición!!! Aquí vos deixo dous enlaces do entroido: o das fotos e o das actuación. Sodes xeniais!!!!\nPublicado por Coruxa Moucho en 4:31 No hay comentarios:\nQue si, que si, que o Entroido xa está aquí! Un ano máis, no Couceiro, imos pasar unha xornada divertida . Pero antes, temos moito que traballar e preparar para que todo saia perfecto! O tema do cole son as "Épocas da Historia " e os de 3º e 4º decidimos que queríamos ser Tribus Nativas Americanas de antes da colonización dese continente: Apaches, Cheyennes, Navajos, Mohicanos, Pes negros, Sioux, Creeks, Iakotas, Comanches... Na clase investigaremos e traballaremos sobre eles. Pero para ir empezando a preparar a nosa actuación déixovos o enlace á música e a letra que imos cantar. A pasalo ben!!!!\nENTROIDO 2016 TRIBUS NATIVAS INDIAS 3º E 4º DE PRIMARIA\nMANITÚ , GHAU!!\nTodos os indios , manitú, manitú\nestar moi contentos, manitú manitú\nporque o Entroido, manitú, manitú\nchegar ao Couceiro, manitú, manitú\nTodas as tribus, manitú, manitú\na paz moito querer, manitú, manitú\nser moi amigos, manitú, manitú\nque grande placer!, manitú, manitú\nEAAA EAAA EAAA É , EAAA EAAA EAAA É\nVós non ter xefe , manitú, manitú\nnon saber pactar , manitú manitú\ntodos no trono , manitú, manitú\nquerer sentar , manitú, manitú\nNós os indios , manitú, manitú\nsaber dialogar , manitú, manitú\nser civilizados , manitú, manitú\ne a pipa fumar! , manitú, manitú\nPublicado por Coruxa Moucho en 4:57 5 comentarios:\nSOCIAIS: A HIDROSFERA\nAproveitando que estamos na época de chuvias, e que nestes días temos auga para dar e tomar, ... imos estudar a hidrosfera. Déixovos un videos para ir afondando na materia\nPublicado por Coruxa Moucho en 2:49 3 comentarios:\nUn ano máis, os artistas do Couceiro subiron ao escenario para agasallarnos co seu inxenio. Que bo rato pasamos!! Aqui vos deixo todas as actuacións para que o desfrutedes as veces que queirades.\nPublicado por Coruxa Moucho en 7:27 5 comentarios:\nRECOMENDACIÓNS DE GÜINO PARA O NADAL\nUn dos mellores agasallos para Nadal é un libro. Con el podes aprender, divertirte e vivir apaixoantes aventuras. Por iso Güino, como todos os anos, vos deixa as súas recomendacións deste ano, por se vos interesa engadir algunha delas nas vosas cartas aos Reis Magos. Sexa como sexa, que desfrutedes moito lendo!!!!\nBOAS FESTAS E VÉMONOS NO 2016\nPor certo, estade atentos estes días porque en canto poidamos colgaremos os videos das vosas fantásticas actuacións do Festival de Nadal. Sodes uns artistas!!!!\nE lembrade que cando teñades un ratiño, podedes vir xogar coas actividades da páxina. Vémonos!!!\nPublicado por Coruxa Moucho en 10:42 No hay comentarios:\nFACEBOOK DO COLE\nCIENCIAS E MATES


Deputación e Concello de Vigo inician a humanización da estrada de Porto-Beade que a veciñanza levaba agardando dende hai 50 anos | Noticias Vigo\nDeputación e Concello de Vigo inician a humanización da estrada de Porto-Beade que a veciñanza levaba agardando dende hai 50 anos\nCarmela Silva: “Falamos dun proxecto de 3,5 millóns de euros, que cambiará radicalmente toda a contorna porque cando rematemos as obras ninguén poderá recoñecela”\nPublicado por Noticias Vigo o día 07/02/2020 na sección de Concello de Vigo,Deputación de Pontevedra,Galicia,Vigo\nA Deputación de Pontevedra e o Concello de Vigo puxeron hoxe en marcha as obras de humanización da estrada provincial PO-2001, no tramo de 2,4 Km comprendido entre o regato de Quintián e a rúa Ramiro Pascual, no lugar de Porto (Beade). O acto institucional, que consistiu no soterramento dunha “urna do tempo” e que estivo presidido pola presidenta provincial, Carmela Silva, e o alcalde, Abel Caballero, deu comezo a uns traballos que se prolongarán durante 18 meses e suporán un investimento total de 3.457.005 euros.\nA actuación, definida por Carmela Silva como a máis importante das que a Deputación está a realizar, finánciase no marco dun convenio no que a entidade provincial achega o 70% (2.419.903,50 euros) mentres que ao Concello correspóndelle o 30% restante (1.037.101,50 euros). Coa humanización en marcha, a estrada quedará convertida parcialmente nunha moderna rúa de alta calidade residencial e que será traspasada ao Concello de Vigo.\nAs autoridades, incluídos deputados provinciais, concelleiros e dirixentes veciñais, participaron no soterramento da urna no emprazamento preparado ao pé do cartel de obra. No interior depositáronse exemplares do día dos xornais, incluídos os dixitais, así como un “pen-drive” co proxecto técnico, moedas de curso legal e, finalmente, un acta de comezo das obras, asinada por tódolos presentes.\nPola súa banda, Abel Caballero recalcou que o de hoxe é “un día de ledicia para Vigo”. “As cidades fanse atendendo todo o territorio; estamos facendo un Vigo novo e nese Vigo novo queremos que todos os lugares se incorporen ao avance e ao progreso”. “Esta estrada de Porto”, continuou, “demandaba dunha forma extraordinariamente importante a súa humanización”. Caballero remontouse á súa primeira etapa na Alcaldía, hai 13 anos, para lembrar que sempre obtivo unha “negativa absoluta da Deputación” a esta obra. “Nunca tomaron en serio a importancia desta estrada, o que significa como vehículo de crecemento, de desafogo e de comunicación”. O alcalde defendeu que a veciñanza que reside ás beiras da estrada de Porto ten “exactamente os mesmos dereitos” que a que habita en rúas como Rosalía de Castro ou García Barbón. “Por iso, tan pronto como cambiou a presidencia da Deputación, de forma conxunta asumimos a humanización e toda a reforma dunha obra certamente significativa en termos económicos”.\nO primeiro edil da cidade agradeceu a Carmela Silva a súa disposición para abordar este tema “como tantos outros” e sumouse ás felicitacións á asociación de veciños “polo seu esforzo permanente”. De feito, detívose especialmente neste punto para engadir: “Sei que houbo desconfianzas, problemas… e que algúns, que sempre son os mesmos, dicían: “é mentira e non o van a facer”, pensaban que nós eramos iguais, pero non o somos”. Como remate tivo un recoñecemento expreso para David Regades, ex-concelleiro, ex-deputado e actual delegado da Zona Franca, quen tamén participou de xeito moi activo na xestión dun “convenio complexo”.\nO proxecto que hoxe comezou a executarse divide os 2,4 Km da actuación en dúas zonas ben diferenciadas polas súas características actuais. A primeira, situada entre Ramiro Pascual e o número 77 da vía ten 12 metros de ancho e beirarrúas. O segundo sector está actualmente sen urbanizar, ten unha traza moi sinuosa e de escasa visibilidade. Conta, ademais, cun ancho variable de só 7 metros sen espazo peonil algún, polo que implica un serio perigo para os viandantes.


Estado do río Magdalena cando se producen os vertidos desde a depuradora\nADEGA denuncia vertidos no Río Magdalena\nA Asociación Ecoloxista ADEGA, a través do vilalbés José Manuel Rodríguez Fernández, denunciou os vertidos que está a sufrir o Río Magdalena procedentes da depuradora municipal de augas fecais e instou ao Concello de Vilalba e á Confederación Hidrográfica Miño-Sil a tomar as medidas necesarias para evitar a súa contaminación.\nXogadores do Rácing Vilalbés e As Pontes disputan un balón durante o partido de onte\nDous puntos. Esa é a distancia que separa ao Vilalbés da Terceira División. Tras a súa vitoria fronte ás As Pontes, ao equipo chairego bástalle unha derradeira zancada para acadar unha meta que puido ser realidade se o Bergantiños non vencese ao Castro no seu terreo de As Eiroas. Esa mestura de ansiedade e superioridade lastrou o choque de onte, caracterizado por un exceso de confianza ante un rival menor que non inquietou nunca e que colaborou co obxectivo verdiroxo desde a súa impotencia para xerar fútbol.\nOs veciños ateigaron o salón de plenos do Concello de Castro de Rei\nUnanimidade para pedir a permanencia de Banesto en Castro de Rei\nDiante duns cincuenta veciños que ateigaban o salón, o pleno extraordinario de Castro de Rei, convocado para definir as accións de presión para conservar a sucursal de Banesto na vila chairega, acordou instar á institución bancaria a prorrogar indefinidamente o traslado da oficina e establecer unha comisión política, integrada por representantes das catro forzas políticas do concello (PSdeG-PSOE, PP, BNG e TEGA) e polo alcalde, Juan José Díaz Valiño, para manter unha xuntanza cos responsables de Banesto en Galicia e abordar este problema.\nFrancisco Jorquera empraza ao Goberno a construír un acceso directo desde a A-8 ao centro de Ribadeo\nO portavoz do BNG no Congreso dos Deputados, Francisco Jorquera, instou ao goberno, mediante unha proposición non de lei na Cámara Baixa, a realizar un proxecto de construción dun acceso directo desde a Autovía do Cantábrico, A-8, ao centro de Ribadeo.\nA Orquestra Omega, Madame Cell e Terela Gradín e Manuel Gutiérrez tocarán no Aeródromo de Rozas\nRozas acollerá dous concertos da II Edición de “Espazos Sonoros”\nO Aeródromo de Rozas abandonará por dous días o ruído dos motores, o cheiro a queroseno e os monos de traballo cheos de graxa, para deixar paso ás novas tendencias da música. Esta instalación de Castro de Rei foi un dos espazos elixidos para a II Edición de “Espazos Sonoros”, programa de música organizado pola Dirección Xeral de Creación e Difusión Cultural e a Dirección Xeral de Patrimonio Cultural, que sintetiza a posta en valor do patrimonio histórico e do potencial artístico e creador de Galicia mediante a programación de concertos en espazos de interese cultural.


CINEMA KOMUNISTO – #CINEUROPA35\n2010: Hugo de ouro ao mellor documental no Festival de Chicago\n2010: Mención especial no Festival de Cinema Internacional do Uruguai\n2010: Mellor documental no Festival de Cinema Engagé de Alxeria\nEn 1945, o Presidente iugoslavo Tito fundou os estudos de cinema Avala en Belgrado, os segundos máis grandes de Europa nese momento. Un novo xénero de películas foi creado: o “partisano”: guerras e epopeas ou “spaghetti easterns” que representaban a heroica resistencia iugoslava fronte os ocupantes alemáns. Estas superproducións volvéronse moi populares e tiveron un papel crucial na promoción dos esforzos do goberno para fomentar esa ilusión chamada “Iugoslavia”.\nCinema Komunisto explora o mito que creou a Iugoslavia, a xente que elaborou a súa ficción e como se derrubou fronte a brutal realidade da guerra. Hoxe, os estudos Avala son unha sorte de triste poboación pantasma: os abandonados sets de rodaxe, o equipamento obsoleto, os centos de rolos de películas e os técnicos sen traballo. Calquera que busque o que queda de Iugoslavia faría mellor en mirar as películas que se fixeron durante ese tempo. Pode a historia do ascenso e caída da cinematografía iugoslava axudar a explicar a unidade e a desintegración do propio país?\nO documental foi realizado a partir de fragmentos de máis de 60 películas, unha impresionante cantidade de imaxes de arquivo e as memorias agridoces de quen viviu esa época, salpicadas de divertidas anécdotas. As memorias filmadas dun país que xa non existe.\nLeka Konstatinovic, Veljko Bulajic, Bata Zivojinovic, Gile Djuric, Steva Petrovic\nGuión: Mila Turajlic\nFotografía: Goran Kovacevic\nEdición: Aleksandra Milovanovic\nProdución: Dribbling Pictures, 3K Productions, Intermedia Network\nPrevious ProjectCHARLES MORT OU VIF / CARLOS VIVO OU MORTO\nNext ProjectCOMING HOME IN THE DARK


Abordaxe -revista anarquista-: Unha nova agresión no cárcere de Teixeiro.\nUnha nova agresión no cárcere de Teixeiro.\nVimos de saber por un correio recebido que unha das persoas encirradas no macrocárcere de Teixeiro, quen xa denunciara feitos similares hai só uns días, volveu re-ceber unha malheira.\nDespois de ser sometido a un cacheo ilegal, foille intervido umha copia do seu DNI, ao que ele recriminou dito feito ao carcereiro advertindolle de que este estaba a cometer un delito penado con varios anos de cárcere.\nA resposta do carcereiro foi, como non, cobarde, ao acudir xunto a un grupo de entre 12 e 15 carcereiros ata a sua cela e alá agredirlle con puñadas, gomas e barras de ferro.\nMais desta vez non houbo resposta pasiva. O compa intentou respostar a dois distos carcereiros.\nFoille aplicado o réxime pechado segundo o artigo 72 do réxime penitenciario e volve a estar de novo na sua galería.\nO domingo pasado, 3 de xuño, este abuso (tortura) foi posto en coñecemento dos advogados de Esculca, quen quedaron en ir visitarlle e solicitar que sexa visitado polo forense, pois desta volta si que lle deixaron marcas ostensiveis.\nTodo evidencia que o cacheo foi unha provocación por parte dos carcereiros corporativistas dado que o anterior agresor fora retirado do servizo en aillamento.\nEtiquetas: abuso forzas da orde, prision


Franza lanza unha ofensiva contra os 'burkinis' - INTERNACIONAL - Sermos Galiza - Diario de intereses galegos\nSábado 20 xullo 2019\nCOMPARAN A PRENDA CUN "SINAL DE ADHESIÓN AO JIHADISMO"\nFranza lanza unha ofensiva contra os 'burkinis'\nOlalla Rodil Seguir a @@orodil 17 agosto 2016 13:10 h.\nPraias de Cannes, Villeneuve-Loubet, Le Tourquet e Sisco (Córsica) prohiben o uso desta prenda cunha medida que multou xa tres mulleres.\nAté o momento tres mulleres foron multadas en praias de Cannes, a primeira localidade en prohibir o uso do burkini como foi acuñado o traxe de baño integral, e outras seis foron advertidas por iren aos areais "demasiado cubertas", segundo recolle o Nice Matin, ao tempo que as instaron a se espir ou abandonar a praia.\nA polémica norma que impide as mulleres musulmás vestir esta prenda foi adoptada tamén en Villeneuve-Loubet, Le Tourquet e en Sisco (Córsica). Neste último caso, após o conflito xurdido candro tres familias musulmás, entre as que se atopaban mulleres con traxe de baño integral, interpelaron un grupo de adolescentes que lles estaban a tirar fotografías. O que comezou como unha discusión na praia rematou en disturbios o que levou o goberno municipal de Sisco a prohibir o uso da prenda.\nA Ministra de Dereitos das Mulleres francesas dixo que aquelas que defenden o uso do burkini son como "negros que apoian a escravitude"\nA prohibición foi apoiada polo goberno central francés e tamén polos tribunais, após as denuncias presentadas polo Colectivo contra a islamofobia (CCIF) e a Liga dos dereitos humanos que tildan a medida de ilegal. Desde o Tribunal de Niza aseguraron nun auto que a norma non contravén o artigo primeiro da Constitución francesa que defende Franza como unha república laica e prohibe a calquera persoa "facer prevalecer as súas crenzas relixiosas sobre o respeito das regras comúns". Aliás, o xuíz responsábel da sentenza referenciou os recentes atentados que tiveron lugar no país, concretamente o de Niza a mediados do mes de xullo, para asegurar que no actual estado de emerxencia o traxe de baño integral constitúe "algo máis que un simple signo relixioso".\nTerrorismo e hixiene\nAs normas municipais aprobadas, inspiradas unhas nas outras, baséanse na consideración de que esta prenda "manifesta de maneira ostentosa unha pertenza relixiosa cando Franza e os lugares de culto son actualmente obxectivo de ataques terroristas" o que coidan "pode provocar disturbios de orde pública" segundo recolle o decreto aprobado en Cannes. O director xeral de servizos municipal foi alén diso e declarou aos medios de comunicación, segundo recolle Francetv info que o "burkini" é "un sinal de adhesión ao jihadismo" e carrexa "problemas de hixiene".\nEste verán estamos a ser testemuñas dunha islamofobia política histérica que pon uns cidadáns contra outros\nPola súa banda a Ministra dos dereitos das mulleres --o goberno francés amosou o seu apoio ás medidas adoptadas mais asegurou que non lexislará ao respeito no conxunto do territorio-- sinalou que o burkini reflicte unha "visión profundamente arcaica do lugar da muller na sociedade" ao tentar "disimular" o seu corpo para "controlala mellor". “O burkini non é apenas unha nova liñaa de traxes de baño, é a versión de praia do burka e ten a mesma lóxica: esconder o corpo das mulleres para controlalas mellor”. Así as cousas, Laurence Rossignol, instou a non mesturar terrorismo e prendas de vestir. "Confundir unha cousa con outra nunca é moi útil", apuntou. Ora ben, comparou as mulleres que defenden o seu uso cos "negros que defenden a escravitude".\nRestrinxir liberdades e exclusión\nDesde o Colectivo contra a Islamofobia o seu portavoz Marwan Muhammad sinalou que a prohibición restrinxe liberdades individuais e discrimina as mulleres musulmás. "Este verán estamos a ser testemuñas dunha islamofobia política histérica que pon uns cidadáns contra outros".\nPola súa banda, a Liga dos dereitos humanos preguntouse "para cando unha milicia da moral como na terra dos mulás?" após "noso alcalde ten o catálogo de roupas permitidas nas praias de Cannes?". A Liga asegura que medidas coma estas que teñen "actitudes escluíntes e represivas" son a razón de que "algúns dos nosos compatriotas se sintan excluídos da cidade".\nPablo Iglesias dá un paso atrás e renuncia formar parte do goberno do Estado español a cambio de que o PSOE acepte estabelecer un goberno de coalición cunha presenza proporcional de ministros e ministras de Unidas Podemos conforme os votos obtidos por ambas as formacións.\nPodemos deixa entrever que a presenza de Iglesias no goberno non é unha liña vermella\nPodemos estará disposto a ceder no asunto crucial da presenza de Pablo Iglesias no gabinete presidido por Pedro Sánchez. Iso é o que se deduce das declaracións realizadas esta sexta feira pola número dous da formación, Irene Montero. A portavoz da formación morada no Congreso si podería ter cabida no goberno, de acordo co dito tamén esta sexta feira por Adriana Lastra, vicesecretaria xeral do PSOE.\nGoberno e oposición venezuelana manteñen aberto o diálogo con Noruega como mediadora\nCo golpe de estado patrocinado por Washington virtualmente conxelado, o Goberno de Maduro e a oposición venezuelana manteñen aberta a mesa de negociación en Barbados, con Noruega como país mediador.\nO PSOE só ofrecía dúas viceconsellarías a Podemos, que deixa caer a candidata socialista na Rioxa\nNo que podería ser o preludio do que poda vir a acontecer na investidura de Sánchez, Podemos non deu o seu apoio a Concepción Andreu para esta se tornar esta quinta feira na presidenta da Rioxa. A alternativa aos 24 anos consecutivos de goberno PP terá que esperar.


Alba de Gloria – CPR PLURILÍNGÜE LA MILAGROSA-JOSEFA SOBRIDO\nEditor Noticias 24 junio, 2019\nOs alumnos/as de 2° da ESO despediron o curso visitando a exposición Alba de Gloria de Castelao no concello de Rianxo, onde puideron desfrutar da mostra que recrea e contextualiza o último discurso que pronunciou Castelao en Bos Aires; un emotivo texto dirixido aos emigrantes que reflexiona sobre a historia de Galicia e o seu futuro.\nAsemade, esta experiencia acompañouse cunhas gafas de realidade virtual, a través das cales podían ver aos personaxes que o escritor rianxeiro cita no seu texto e, tamén, recorrer un labirinto de figuras en tres dimensións.\n← XXII Mostra de Teatro do Concello\nCÁMARAS, ACCIÓN…!!! →\nDisfrutando con Pobo Aventura!!!\nEditor 29 mayo, 2017\nO COLE….UN LUGAR SEGURO\nAdministrador 21 octubre, 2020 22 octubre, 2020


TOCOUME A LOTERIA........................................ - A MALIÑA DE LUGO\nTOCOUME A LOTERIA........................................\nPois sí, estimados lectores, esta mañan a miña vida deu un xiro de 360º, como diría algún famosiño ben informado. E, como e a primeira vez que me toca algo, vou e contoi: foron nada maís e nada menos que 400 euros, correspondientes a unhas participacións de lotería do PSOE de Viveiro que me vendeu O Paxariño.\nPero, amigos e coñecidos, agora poido afirmar de certo que o diñeiro soio trae problemas. Non sei si comprarme unha aldea deshabitada no Caurel ou no Concello de Ourol, que tamén as temos, encargar un lifting a gata Moñoña , que cada día esta mais gorda, ou degustar algún deses ?delicatesssens?, que soio os ricos e poderosos soen facer por estas datas, como o de comer as ovas dalgún peixe do mar negro ou similares.\nPois ben , hoxe e noiteboa, e maña Nadal, nosoutros na aldea cantabamos voz en grito mentras pediamos o aguinaldo : Xenorosiña, Xenorosa hoxe é noiteboa e mañan Nadal, agora as cousan estan cambiando a velocidades vertixinosas, quizais onde maís se manifesta esta situación é nas novas modas e símbolos destas datas: Por todas partes vexo papás noeles aforcados nos balcons. Qué cansado resulta, dende logo alguen estase forrando vendendo os muñequitos de marras.\nTamén pululan por todalas ventas de pobos e aldeas as luceciñas de cores que adornan as árbores de Nadal, e pensar que este rito nórdico, previo ao cristianismo en orixen o que se colgaba dos arbores verdes, abetos en concreto, eran as cabezas cortadas dos enemigos, o que cambiaron as cousas. Nosoutros na aldea nin tiñamos gordos deses vestidos de roxo, nin sabíamos que existiran, nin árbores con luces, tan so cando xa tiña unhos 8 ou 9 anos, xuntaronse as mozas da parroquia divididas entre as de arriba e as de abaixo ó igual que no anuncio, para dar brilanted a igrexia parroquial, que era o único en común que tiñamos. Unhas as do norte foron a Viveiro e en casa de Paco Fanego mercaron un Belén de figuriñas de barro pintado en cru, e montarono na capela da dereita, cantaronse panxoliñas, recitouse poesias e outras lerias, as do sur que estaban xunto o mar, deulles por pedir para comprar unha lámpara de cristaliños para colgar do teito da igrexa, todo moi bonito e fermoso.\nOnte, din que foi o día nacional da saude, pois si non che tocou a lotería, sempre nos queda aquelo tan manido de ?o importante é ter saude?. Un que anda un pouco pachucho últimamente, adelgacei 14 kilos, por mor dun virus deses raros que me ataca ó figado. Así que, queridiños Reises Magos, a pesares de que un é republicano confeso, si por azares da vida a miña vontade fraquea e ocurreseme pedirvos ese portátil novo, ou esa Nikon tan? desexable, tan sicalíptica, ou a paz mundial, quero lembrarvos que nin puñetero caso, de certo, que o que quero e un pouco de saude, tampouco quero pasarme y deixar aos demais sin nada, pero unha pouca mais que este ano sí, ¿eh cabroncetes? Ah, e biquiños ao Baltasar, que e con diferencia o mais fermosete, e a vosoutros amigos e coñecidos lectores que me aguantastes todo o ano, pois dexarvos todo o que cada un pida para o seu futuro e o dos seus achegados.\nCategoría: Xeral - Publicado o 24-12-2006 16:46


Tiberius Cornelis Winkler - Wikipedia, a enciclopedia libre\nEscola de cirurxiáns de Harlem\nanatomía, zooloxía, historia natural\nTiberius Cornelis Winkler 28 de maio de 1822 en Leeuwarden, e finado o 4 de abril de 1897 en Haarlem, foi un anatomista, zoólogo e historiador natural neerlandés.\nWinkler naceu en Leeuwarden, capital de Frisia. Alí asistiu á escola primaria até que cumpriu ou 12 ou 13 anos. Posteriormente seu pai enfocou a educación do seu fillo no comercio de grans. Winkler usou o seu salario para poder sufragar a súa educación en francés, alemán e, posteriormente, inglés. O desexo de autoeducación e autodisciplina foron calidades características de Winkler durante toda a súa vida.\nWinkler casou en 1844 e comezou a estudar medicina para cheggar a ser cirurxián. En 1850 Winkler mudouse a Haarlem coa súa esposa e os seus catro fillos, para comezar a súa educación na escola de cirurxiáns. Graduose dous anos despois e comezou a practicar a medicina en Nieuwediep. O seu primeiro paciente, un pescador, queixábase de que o picara unha faneca brava.\nOs seus estudos levérono posteriormente á libraría do museo de Teyler en Haarlem, e os seus seguientes artigos sobre a faneca brava no popular diario Album der Natuur covertérono nun experto en peixes. No museo despertouse o seu interese na paleontoloxía e a xeoloxía. O conservador do musero, o profesor Van Breda, animouno a analizar os fósiles de peixes da colección do museo. Debido a isto, a carreira de Winkler viuse impulsada, e os seu traballos foron publicados en 'Verhandelingen da sociedade de Teyler en 1859.\nWinkler foi o segundo consevador das secións de xeoloxía, paleontoloxía e mineraloxía do Museo de Teyler. As súas achegas no só inclúen a tradución da primeira edición de A orixe das especies de Charles Darwin (1860), senón que tamén publicou unha gran cantidade de escritos para popularizar a ciencia, e en especial, as ciencias naturais.\nO seu traballo continuou co estudo dos fósiles de peixes da calcaria de Solnhofen en Alemaña, para completar o catálogo da colección de fósiles de peixes do museo. Isto impresionou ao director do museo, que impulsou a Winkler a realizar o mesmo proceso para outras coleccións del museo. Un ano despois terminou o catálogo, a pesar de que foi forzado a traballar en condicións insalubres durante a súa práctica médica.\nEn 1864 foi proposto como conservador do Gabinete de Paleontoloxía e Mineraloxía del museo, posto que ocupou até a súa morte en 1897. Winkler comezou inmediatamente a traballar na colección completa de fósiles do museo, que nese momento estabas desorganizada e sen documentar. Seguindo o consello de Pieter Harting, naturalista de Utrecht, Winkler aplicou un sistema numérico dividido por eras: Paleozoico, Mesozoico e Cenozoico, e ordenados de «alto» a «baixo». Este sistema, e o modo en que foi aplicado, demostrou a influencia da teoría da evolución de Charles Darwin. Winkler completou o catálogo en 1896, e publicou seis volumes e cinco suplementos, documentando un total de 15 458 fósiles. Winkler tamén catalogou a colección de minerais do museo.\nWinkler foi un fomentador active da ciencia. Escribiu máis de 100 artigos, moitos deles co propósito de educar ao público xeral. Muoitos destes artigos apareceronn no Album der Natuur (Álbum da natureza).\nIgualmente, Winkler traduciu numerosos traballos científicos ao neerlandés. Os máis famosos foron A orixe das especies de Charles Darwin, que foi publicado en neerlandés un ano despois da sú publicación en inglés en 1859.\nWinkler tamén se coñeceu como defensor da teoría da evolución, até o gro de non permitir o cuestionamiento da posición do home na cadea evolutiva.\nWinkler tamén foi un defensor do volapük, unha lingua inventada polo sacerdote católico Johann Martin Schleyer.\nA abreviatura Winkler emprégase para recoñecer a Tiberius Cornelis Winkler como autoridade na descrición e taxonomía en zooloxía.\n↑ Veen, Joop C. van (2007): "Tiberius Cornelis Winkler 100 jaar geleden overleden", en: Teylers Museum Magazijn 7, 9-12.\n↑ Teyler, Winkler, Darwin Arquivado 14 de xullo de 2011 en Wayback Machine. Lecture by Marijn van Hoorn MA en el congreso botánico europeo and Horticultural Libraries Group, Prague, April 23, 2009\n↑ Besselink, Marijke. "Winkler? Nooit van Gehoord", en: Teylers Museum Magazijn 7 (2007), 7-8.\nWikimedia Commons ten máis contidos multimedia na categoría: Tiberius Cornelis Winkler\nWikispecies posúe unha páxina sobre: Tiberius Cornelis Winkler\nLibros de ou sobre Winkler en Internet Arhive.\nT. C. Winkler en LibriVox.\nTraído desde "https://gl.wikipedia.org/w/index.php?title=Tiberius_Cornelis_Winkler&oldid=5806068"\nA última edición desta páxina foi o 28 de xuño de 2021 ás 17:47.


You are at:Home»Novas»Máxima expectación ao redor do II Chanfaina ‘Lab\nA Casa da Cultura ateigouse de público para a estrea das curtametraxes\nBy San Sadurniño on\t 15 Febreiro, 2016 Novas\nO cine púidolle ao mal tempo. Nunha tarde de alerta laranxa por auga e vento a Casa da Cultura ateigouse de xente para fartarse de chanfaina audiovisual. Máis de 150 persoas asistiron á estrea das curtas da segunda edición do proxecto Chanfaina Lab, que achega unha vintena de miradas sobre San Sadurniño e a súa xente a través da ficción, o documental e as reflexións experimentais sobre a paisaxe. O pase das curtametraxes desenvolveuse cun formato de sesión continua partindo as proxeccións en dous bloques presentados polos directores e directoras de cada unha das pezas. Entre o público, protagonistas das historias contadas, xente que participou no proceso de produción e ducias de veciños e veciñas que acudiron á sala para pasar un serán de cine galego moi próximo.\nSecundino García abriu o evento cun agradecemento tanto para Manolo González e Carmen Suárez -impulsores do proxecto- como para as persoas artífices das curtametraxes a un lado e outro da cámara. O alcalde sinalou que o Chanfaina “é unha aposta polo cine galego e polos seus creadores e creadoras” e destacou o valor da iniciativa, cualificada polo rexedor como “unha mirada sobre San Sadurniño desde outra perspectiva e outros ollos”. García reivindicou, ademais, o apoio á creación “en tempos duros para a liberdade de expresión”, introducindo no seu discurso o recente episodio dos monicrequeiros presos en Madrid. “Eu quero ser un titiriteiro máis”, dixo o alcalde.\nO principal promotor do Chanfaina, o profesor e académico do audiovisual Manolo González, fixo unha presentación contextualizada dunha experiencia cociñada “como todos os pratos na cociña tradicional” sobre un trespés. González botou man da metáfora da trepia para falar dos tres piares que sustentan o proxecto. O primeiro, os e as cineastas “que dun xeito libre decidiron apostar por pasar connosco unha fin de semana e gravar o que considerasen oportuno, asumindo en moi pouco tempo un reto moi difícil”. A “segunda pata” foi para González o Concello “e o seu equipo de xente” por apoiar a iniciativa e, por último, o terceiro fundamento en palabras do profesor foron os propios veciños e veciñas das parroquias do municipio: “a terceira pata do trespés sodes vós, a xente que abre as súas casas para deixar entrar as cámaras”. Neste punto o coordinador do Chanfaina Lab asegurou que nas curtas “saen máis de 120 persoas de San Sadurniño”, unha cifra que dá idea da implantación da proposta malia a súa xuventude.\nTras esta pequena introdución comezaron os dous bloques de proxeccións precedidos por unha tamén breve sinopse de cada un dos creadores e creadoras. Estaban case todos e todas, só houbo algunhas ausencias por razóns laborais, e desde o escenario puideron escoitarse as impresións de xente premiada e experimentada no audiovisual, pero tamén as de xente que se adentraba por primeira vez nun mundo novo con ilusión e enormes ganas de contar.\nA festa do cine local durou máis de tres horas e aínda se prolongaría durante a noite. De feito aínda ha continuar nas próximas semanas, xa que desde este venres as curtas do Chanfaina Lab irán estreándose na canle de youtube do proxecto. Ademais, boa parte das pezas iniciarán agora o seu percorrido por festivais, congresos e certames de dentro e fóra de Galicia, levando de novo o nome de San Sadurniño alén do coto de Ancos, da Louseira, do Forgoselo e do Couto Agudo.


A Deputación reparte 1,1 millóns\nA Deputación a Coruña vén de conceder 1,1 millóns de euros en axudas da liña PEL-EMPRENDE, coas que quere impulsar 194 proxectos empresariais da mocidade coruñesa.\nRedacción 19 jul. 2017 emprendedores deputacion axudas pel-emprende proxecto-empresarial\nO Boletín Oficial da Provincia publicaba o mércores 19 de xullo a concesión definitiva destas achegas, coas que se pretende apoiar aos emprendedores de entre 25 e 35 anos, empadroados nos concellos da provincia da Coruña, na posta en marcha da súa idea de negocio ou no afianzamento de empresas de nova creación.\nEstas subvencións están destinadas ao investimento en bens inventariables novos e necesarios para a realización da actividade empresarial, tales como maquinaria, equipos e aplicacións informáticas, mobiliario e útiles de traballo. As axudas cobren adquisicións de ata 40.000 euros, dos cales o 50% é subvencionado pola Deputación.\nO presidente da Deputación da Coruña, Valentín González Formoso, apuntou que esta liña do Plan de Emprego Local (PEL) "contribuirá a consolidar o tecido emprendedor da provincia con novos proxectos que empezan de xeito moi modesto, pero que nuns anos poden chegar a consolidarse e ser referencia no seu sector".\nPara a valoración das solicitudes á liña de subvencións do PEL-EMPRENDE, a Deputación tivo en conta, entre outros aspectos, o carácter innovador da empresa, o número de traballadores, o seu sector profesional, dando maior puntuación ás iniciativas empresariais relacionadas co ámbito do medio ambiente, as enerxías renovables e as empresas de base tecnolóxica; así como aquelas que aplican medidas de responsabilidade social empresarial, como conciliación da vida laboral e familiar dos traballadores, fomento da igualdade de xénero ou inserción laboral de persoas con discapacidade.\nDistribución por concellos, comarcas e sectores\nEntre os concellos con maior número de solicitudes presentadas e admitidas destacan A Coruña (34), Santiago (22), Santa Comba (10), Narón (7), Arteixo(6), Culleredo (6), Ferrol (6), Vimianzo (5) e Ribeira (5).\nA comarca da Coruña e As Mariñas é a que máis axudas concentra, un total de 69, que suman 348.449 euros. Doutra banda, a Deputación achega á 63 empresas da comarca de Santiago un total de 387.669 euros.\nA gran maioría das axudas, máis dun 75%, foron concedidas a empresarios individuais e autónomos, mentres que un 24% recaeu en microempresas de menos de 10 traballadores.\nNos sectores de actividade, destaca o terciario, coma a hostalería, o comercio ou os servizos, ao que se dedican o 91% das empresas beneficiarias do PEL-EMPRENDE. Así mesmo, tamén se concederon axudas a pequenas empresas de outros sectores coma a agricultura, a gandaría, a construción ou as tecnoloxías da información.\nEn total, o Plan de Emprego Local da Deputación da Coruña destinará un total de 30 millóns de euros durante período 2016-2019 para estimular a creación de novos postos de traballo nos sectores público e privado e apoiar as iniciativas emprendedoras


O Bloque Nacionalista Galego do Porriño mantén aberta a negociación co PSOE para a investidura e un posible goberno de coalición - Novas - BNG do Porriño\nO Bloque Nacionalista Galego do Porriño mantén aberta a negociación co PSOE para a investidura e un posible goberno de coalición\nO BNG contempla a posibilidade dun pacto de goberno co PSOE, no que non ten cabida ningún representante de UDDL, baseado nun acordo programático e de estrutura de goberno, co obxectivo de impulsar políticas transformadoras da realidade actual encamiñadas á eficiencia e transparencia na prestación de servizos e a optimización de recursos públicos\nbngoporrinho 14 xuño 2019 - 16:15\nBNG investidura negociacións\nA Comisión negociadora do Bloque Nacionalista Galego mantén abertas as conversas co Partido Socialista do Porriño, en cumprimento do acordado pola militancia, para avanzar nun acordo de investidura de Eva García de La Torre e un pacto de goberno cos seguintes obxectivos:\nImpulsar políticas transformadoras da realidade actual do concello do Porriño. Encamiñadas a mellorar a eficiencia na prestación de servizos e a optimización de recursos públicos.\nCompromiso de boas prácticas no exercicio da función pública e potenciar a transparencia dos distintos departamentos do concello do Porriño.\nAvanzar na normalización social da lingua galega no ámbito institucional e social creando o Departamento Municipal de Normalización Lingüística.\nFomentar a participación cidadá, desenvolvendo instrumentos reguladores que teñan como finalidade mellorar a relación cidadanía-administración. Redactar e aprobar o regulamento de participación cidadá e a creación de distintos consellos sectoriais: Consello da cultura, Consello do deporte, Consello da muller,...\nCompromiso de impulsar políticas activas desde o Concello do Porriño que confronten co patriarcado e defendan os dereitos das mulleres para vivir nun concello en igualdade. Ter presente unha perspectiva de xénero no tratamento dos espazos públicos, da seguridade e da mobilidade. Elaborar un plan integral contra a violencia machista co obxectivo de promover a concienciación e a prevención da violencia de xénero.\nCompromiso real na defensa dos servizos públicos para garantir a súa universalidade. Apostar pola xestión directa de forma progresiva dos servizos públicos, que na actualidade están xestionados de xeito externalizado. Impulsando a creación da empresa pública municipal de servizos do concello do Porriño.\nO obxectivo do BNG é pechar, antes da investidura, un acordo sobre a estrutura de goberno e un calendario de liñas de actuación a corto prazo como:\nConstitución dun grupo de traballo (comisión) co obxectivo de coordinar as accións relativas descontaminación de solos afectados por residuos de lindano.\nAprobación do regulamento orgánico das sesións plenarias.\nAprobación do regulamento de participación cidadá.\nAprobación do Consello da Cultura.\nImpulsar dende o goberno accións en defensa da sanidade pública, demandando a ampliación do centro de saúde e mais dotacións materiais e de persoal.\nProgramación de reunións previas a aprobación inicial do PXOM.\nSubvencións ás traídas de augas.\nImpulsar a creación da Escola municipal de teatro.\nElaboración da proposta de orzamentos para o exercicio 2020.\nDeixando aberta para despois da investidura a opción de traballar nun posible acordo de goberno entre as dúas organizacións políticas, a día de hoxe, venres 14 de xullo, continúan abertas as negociacións.


Corsair dá un xiro ao accionariado de Itínere, concesionaria da AP-9\nV. NÚÑEZ (AGN)/AGENCIAS 10 septiembre 2018 23:12 h.\nCabinas nunha peaxe da AP-9. DAVID FREIRE\nO fondo americano declara a guerra a Globalvía cunha contraoferta para facerse co 59,2% da man de APG\nO fondo estadounidense Corsair deu este luns un xiro na guerra polo control de Itínere, a concesionaria a través de Audasa da principal arteria galega, a AP-9; á que se suman a AG-55 (A Coruña-Carballo) e a AG-57 (Puxeiros-Val Miñor) por medio de Autoestradas de Galicia, e o 18,3% de Acega, a sociedade que explota a AP-53 (Santiago-Lalín), entre outras infraestruturas de peaxe do norte de España. Como accionista maioritario, Corsair (37,9%) selou un acordo coa xestora holandesa de fondos de pensións APG para facerse co control do 59,2% do capital de Itínere por 770 millóns de euros, o que supón valorar o 100% en 1.300 millóns.\nO fondo estadounidense esgotou os 45 días dos que dispuña para exercer a súa opción preferente de compra despois de que en xullo Abanca (23,8%), Kutxabank (16,3%) e Sacyr (15,5%) acordasen a venda por 722,8 millóns do 55,6% que ostentan en Itínere ao grupo de infraestruturas Globalvía. A contraoferta de Corsair e APG supón igualar a do grupo que preside Juan Béjar. Agora, o máximo accionista dispón de 15 días máis para pechar a operación.\nNun comunicado, APG indicou que o acordo se fraguou tras obter o respaldo de certos "accionistas minoritarios", cuxa identidade optou por non revelar, aínda que todo indica que se trata de Liberbank (5,8%), que xa estaba aliñado con Corsair, e a construtora Sacyr, que cun 15,5% podería descolgarse do acordo con Globalvía, aínda que o luns fontes do grupo negaron en declaracións a Europa Press aceptar vender a Corsair.\nO certo é que o pacto selado a inicios do verán con Globalvía incluía unha cláusula pola que Sacyr, Abanca e Kutxabank se expoñen a unha penalización de 100 millóns de romper o pacto e decidir vender por separado. Sacyr debe agora analizar cal das dúas saídas resultaralle menos gravosa. "Ten que aclararse", apuntaron este luns en declaracións a AGN fontes coñecedoras da negociación.\nNas últimas semanas, Globalvía propuxo a algúns dos fondos socios de Corsair en Itínere (a través de Gateway Investments) sumarse á súa oferta. Entre eles está APG.\nEn canto aos plans do fondo americano e o seu aliado holandés, este luns indicaron que tratarán de facilitar "unha solución para os accionistas restantes", que hai dous anos activaron a procura dun comprador para desinvestir, chocando coa negativa de Corsair a facilitarlles a saída. O conflito acabou na Corte de Arbitraxe de Madrid, ante a que Abanca, Kutxabank e Sacyr, que esperan o ditame, levaron ao fondo.\nEntre tanto, APG e Corsair esperan pechar as "diferentes transaccións" a finais deste ano, unha vez que as autoridades da competencia aproben a operación.\nACTIVOS DE INTERÉS. "Os 552 quilómetros de autoestradas que Itínere xestiona son infraestrutura vital e plenamente operativos", recalcou este luns Ron Boots, directivo de APG.\nEntre os atractivos de Itínere, a xestora destaca que a duración das súas concesións é "a máis longa de España", duns 22 anos de media. En caso das infraestruturas galegas, a explotación da AP-9, que achega máis da metade da facturación da concesionaria, está atada ata 2048, en tanto que a da AG-55 e a AG-57 expira tres anos antes.\nMentres o Parlamento de Galicia reclamou en sucesivas ocasións a transferencia da titularidade da autoestrada do Atlántico polas elevadas tarifas que se aplican aos usuarios, fóra da comunidade, Itínere afronta en novembro a reversión ao Estado da AP-1 (Burgos-Armiñón). En conxunto, as 5 autoestradas que controla —incluídas a AP1, AP-66 e AP-8— totalizan 552 quilómetros, ao que se suman as participacións en Acega, Audenasa (AP-15) e na empresa de telepeaxe Bip&Drive.\nNeste escenario, o executivo de APG recalca que o papel do fondo é "buscar investimentos" atractivos no vello continente para obter "uns rendementos estables a longo prazo" para os seus clientes de fondos de pensións. A firma holandesa contou con Deutsche Bank como asesor na operación.\nPola súa banda, desde Corsair, Hari Rajan, o responsable de infraestruturas, asegurou que a alianza servirá para "levar a Itínere a unha nova fase na súa evolución".\nAumentan a cinco os falecidos pola borrasca Gloria\nUn turismo derruba de madrugada dous bolardos no bulevar da rúa Calvo Sotelo de Sarria\nO Supremo dita que a pensión dun bígamo se reparta entre as súas dúas viúvas\nO temporal deixou sen luz toda a noite a un centenar de casas en Castroverde\nA combinación de dous medicamentos podería reverter a artrose\nCazado ao volante en Cospeito a 159 km/h nunha zona de 70\nGalicia e as autonomías máis despoboadas esixen un financiamento sen privilexios\nA escalada do aluguer complica aínda máis o acceso de mozos á vivenda\nOs denunciantes de Tous compraron xoias en diferentes cidades\nPharmaMar asina un acordo para a venda do antitumoral Yondelis en Canadá


O turismo en Galicia baixa en xuño nove puntos menos que no conxunto de España cun total de 75.000 viaxeiros | Noticias Vigo\nO turismo en Galicia baixa en xuño nove puntos menos que no conxunto de España cun total de 75.000 viaxeiros\nOs datos do Instituto Nacional de Estatística difundidos hoxe apuntan a unha caída da demanda do 83% na Comunidade fronte ao 92% da media nacional\nPublicado por Noticias Vigo o día 30/07/2020 na sección de Galicia,Turismo\nA actividade turística baixou en xuño en Galicia nove puntos menos que no resto de España, rexistrándose unha caída dun 83% fronte a un 92% no resto de comunidades. Así, malia que o sector atravesa un momento de gran dificultade pola situación sanitaria, as cifras do Instituto Nacional de Estatística (INE) amosan os primeiros síntomas de reactivación tras o estado de alarma, cando a actividade foi practicamente nula debido ao peche xeneralizado.\nDesde maio, coincidindo co progresivo levantamento das limitacións de mobilidade, o conxunto dos establecementos regrados -que inclúen hoteis, pensións, casas de turismo rural, cámpings e apartamentos- pasaron de recibir 6.759 viaxeiros en maio a 74.895 en xuño e de 20.102 pernoitas a 175.128. Tamén aumentaron os negocios que abriron as súas portas, pasando de 837 en maio a un total de 1.880 no mes de xuño.\nNa comparativa interanual, a caída de xuño afectou especialmente ao mercado internacional. A maior parte dos viaxeiros que escolleron Galicia, en concreto dous terzos da demanda turística, optaron por aloxarse en establecementos hoteleiros.\nMalia que os datos distan da evolución dos últimos anos, Galicia sitúase como a quinta comunidade con rexistros máis elevados, superando a Baleares a Canarias, que suman 48.440 viaxeiros conxuntamente na totalidade dos seus establecementos turísticos.\nDesde a Xunta mantense o compromiso de reforzar a colaboración público-privada no actual contexto sanitario. De feito, está en marcha o Plan de Reactivación do sector turístico con accións como Galicia destino seguro, dotado con 8M€, que inclúe formación, axudas para a súa adaptación, un servizo de asesoramento e diferentes colaboracións con asociacións profesionais para impulsar novos produtos adaptados.\nO Banco de España volve ratificar que Galicia é das…\nSeguen á baixa os casos activos da COVID en Galicia…


Cúmprense 25 anos do penalti de Djukic | Noticias de Galicia | CRTVG\nFai 25 anos do penalti de Djukic\nPublicado o 14/05/2019 21:45\nFai 25 anos do coñecido como penalti de Djukic.\n"Sinto unha gran tristeza por esas xentes da rúa que eu vía todos os días, os luns, os martes. Esa xente maior, eses nenos que tiñan unha ilusión tan tremenda. E eu pensaba que os podiamos desilusionar porque podía pasar isto", dixo aquel día Arsenio Iglesias, adestrador do Deportivo aquela temporada.\n25 anos despois, Carlos Ballesta, o escudeiro de Arsenio naqueles tempos, é o custodio da memoria do vello profesor. Hai momentos que semella que Arsenio fala a través del.\n"Falar hoxe do penalti de Djukic para min é motivo de alegría. Dentro desta tristeza tan grande que tivo aquel día, para min engrandeceu este club", comentou Ballesta.\nTras o partido, invasión. Os xogadores alcanzaron o vestiario con dificultades porque a afección non os deixou sós. Non houbo reproches, nin arrepentimentos. Arsenio quedou en Riazor ata ben entrada a noite, acompañado por dous dos seus fieis, a xerente Berta Vales e Ballesta, e polo silencio.\n"Eramos tres persoas, sentados alí no palco de Riazor, coas luces todas apagadas. Simplemente había silencio. Ese silencio dicía moito máis que todas as palabras que se puideran dicir", lembrou Ballesta.\nAna Pontón insiste en que o BNG é garantía de mudanzas reais fronte ao bipartidismo


Protocolos seguros fronte o COVID-19 - COPRODEGA\nProtocolos seguros fronte o COVID-19\n26 Mai Protocolos seguros fronte o COVID-19\nPosted at 08:52h in Actualidade, Webinars\tby\tequipo\nAplicación e Verificación de Protocolos Seguros fronte o COVID-19\nDentro desta situación de Alarma e excepcionalidade na que nos atopamos, é necesario establecer e definir uns procedimentos e plans de actuación para que os cambios de Fase se desenvolvan dunha maneira adecuada e coherente. Por iso é necesario ter una “folla de ruta” adaptada as necesidades de cada negocio en cada momento.\nCrear sensación de seguridade no interior dos establecimentos é imprescindible. Tanto para que os empregados traballen dun xeito seguro como para que os clientes teñan garantías de actuación dacordo con unhas pautas e protocolos definidos dentro do marco normativo e acorde coas publicacións vixentes.\nNeste webinar, Antonio Noya, Director do área de Sistemas de Xestión deoGrupo Isonor, contaranos como podemos axudarte a preparar estes procedimentos e as ventaxes de ter un selo de “verificación Safe COVID-19” que así o acredite.


A Xunta apoia con 2,6 millóns a contratación de 346 persoas nos concellos lucenses – EnComún\n•Balseiro lembrou que o 1 de xullo estarán incorporados os novos traballadores de tres programas\nO delegado da Xunta en Lugo, José Manuel Balseiro, na rolda de prensa do pasado 21 de maio. GPDTL\nA Consellería de Economía, Emprego e Industria resolveu este mes tres programas de apoio á contratación nos concellos, cun investimento na provincia de Lugo que acada os 2,6 millóns de euros. Esta cifra repártese entre as accións do programa Aprol Rural, o de fomento da contratación de persoas que perciben a Risga, e o plan de cooperación. Segundo especificou o delegado da Xunta en Lugo, José Manuel Balseiro, as tres accións permitirán acceder a un emprego a 346 persoas na nosa provincia, que se incorporarán aos seus postos antes do 1 de xullo.\nDo investimento total da Consellería, 1,3 millóns destínanse ao programa Aprol Rural, que permitirá a contratación de 120 lucenses durante un periodo de nove meses. Unha das novidades deste ano é que os contratos deberán estar relacionados coa posta en valor do sector forestal, priorizándose tamén aos municipios que teñan acadada a consideración de Concellos Emprendedores. Balseiro precisou que os 56 concellos solicitantes das axudas poden dispoñer delas, aínda que con “especial incidencia” naqueles concellos que se sumaron ao acordo entre Xunta e Fegamp para a captación de investimento en Galicia. Con estas achegas ao Aprol Rural, a Xunta financia todos os custos laborais dos traballadores, incluíndo a cotización empresarial á Seguridade Social.\nCONTRATOS PARA BENEFICIARIOS DA RISGA\nPara o programa de contratación de perceptores da Risga, a Consellería aprobou unha partida de case un millón de euros, o que permitirá dar traballo a 116 persoas nos 36 concellos que participan. A Consellería de Economía financia todos os custos laborais dos novos traballadores, que realizarán servizos de interese municipal cun contrato laboral de sete meses.\nBalseiro completou o detalle destas iniciativas da Xunta en materia de emprego. O plan de cooperación facilitará a contratación de 110 socorristas en 37 concellos, por un periodo de dous meses, e cunha partida superior aos 341.000 euros. 76 destes socorristas desenvolverán a súa actividade en concellos da Mariña lucense.\nO delegado afirmou que “a Xunta lidera as iniciativas de emprego da provincia”. Balseiro destacou que estas medidas realízanse “a través dun sistema de cooperación cos concellos”, o que implica aforro para as arcas municipais, a garantía de que os traballos resolverán necesidades reais, e o impulso ao sector forestal da provincia.•\n•As subvencións do organismo provincial servirán para reforzar a atención que estas asociacións dan a case\n• Este distintivo, impulsado pola Xunta, avala e certifica o leite producido en Galicia e con\nA Xunta anunciou que licitará o Plan Ribeira Sacra para “unha correcta e eficiente planificación” cara a ser Patrimonio da Humanidade\nA xestión dos esforzos que as diferentes institucións van realizar para que a Ribeira Sacra sexa\nNoticia Anterior Previous post: Doazón dunha peza da artista sarriana Violeta Bernardo á Rede Museística Provincial\nSiguiente Noticia Next post: 154 persoas comezan este mes a traballar dentro do programa provincial Ben Empregado 4\nA Cámara galega aprobou, a mediados de maio, unha proposición non de